HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Tänään puhun erityisestä aiheesta. Se on suureksi siunaukseksi.
Puhun pelon voittamisesta.
Uskon, että tämä sukupolvi kokee sellaista pelon tasoa, -
jonka vertaista ei ole ollut.
Maailmassa on paljon sekasortoa.
Viime vuoden tapahtumat olivat uskomattomia.
Koko maailma suljettiin.
Covid-tauti iski.
Hallitusten tyrannia, talousongelmat ja muut huolet -
ovat ahdistaneet tätä sukupolvea.
Uskon, että Jumalan omina meidän pitää varustautua -
pääsemään irti pelon hengestä -
ja voittamaan vihollisen taktiikat, -
joilla se yrittää nujertaa meidät ja tuhota uskomme.
Meidän on tärkeää tietää, mitä pelko ylipäätään on.
Aina kun on taistelu, meidän täytyy ensin ymmärtää, -
mitä vastaan taistelemme.
Aluksi määrittelenkin, mitä pelko itse asiassa on.
Merriam-Webster-sanakirja sanoo: -
"Pelko on epämukava, usein vahva tunne, -
jonka aiheuttaa vaaran odotus tai tiedostaminen."
Pelko on siis tunne.
Se on tavallisesti vahva.
Siihen liittyy odotusta tai tietoisuutta vaarasta -
tai jostain pahasta, joka pian tapahtuu.
Toisin sanoen pelko on siis sitä, -
että odottaa jotain pahaa tapahtuvaksi.
Kun uskoo, että pian tapahtuu jotain pahaa, -
ihminen pelkää tai hänellä on vahva tunne, jota kutsutaan peloksi.
Jumalan Sanasta voimme nähdä, -
miten pelko sai alkunsa.
Mistä pelko sai alkunsa? Mennään 1. Moos. 3:een -
ja jakeeseen 9.
Heti syntiinlankeemuksen jälkeen -
Jumala kutsui Aadamia. Luetaan yhdessä. Selitän, -
mistä pelko sai alkunsa. Tässä sanotaan: -
"Mutta Herra Jumala huusi miestä ja sanoi hänelle: 'Missä olet?'
Hän vastasi: 'Minä kuulin sinun askeleesi paratiisissa -
ja pelkäsin, sillä minä olen alasti, ja sentähden minä lymysin'.
Ja hän sanoi: "Kuka sinulle ilmoitti, että olet alasti?
Etkö syönyt siitä puusta, josta minä kielsin sinua syömästä?'"
Kiinnitä huomiota jakeeseen 10.
Aadam sanoi: "Minä kuulin sinun askeleesi paratiisissa ja pelkäsin".
Siten pelko oli ensimmäisiä tunteita, joita ihmiselle tuli, -
kun hän lankesi pois -
totuudesta.
Heti kun ihminen teki syntiä -
ja lankesi pois vanhurskauden paikalta, -
silloin pelko astui sisään.
Aiemmin Aadam ei pelännyt. Raamattu sanoo, -
että hän vaelsi Jumalan yhteydessä.
Raamattu sanoo, että hänet tehtiin Jumalan kuvaksi ja kaltaiseksi.
Aadam voi täydellisen hyvin. Hän koki turvaa, varmuutta ja vanhurskautta.
Hän oli täydellisessä yhteydessä Isään.
Heti kun synti ja tottelemattomuus astuivat sisään, -
Aadam lankesi siltä paikalta.
Ja juuri silloin pelko astui sisään.
Tunne vaarasta ja jonkin pahan odotuksesta -
tuli synnin takia.
Siten pelko on saanut alkunsa synnistä.
Tahdon tässä tuoda esiin myös, että on olemassa tervettä pelkoa.
Me kaikki koemme sitä.
Se säästää meitä pahalta.
Esimerkiksi korkean rakennuksen katolla ei halua liian lähelle reunaa.
Se on pelkoa, että jos kompastuu tai muuta, -
voi pudota katolta ja kuolla.
Jos näkee tulen, ihminen ei laita kättään siihen, -
koska hän tietää, että käsi palaa. Se on tervettä pelkoa.
Se estää meitä onnettomuuksilta.
En puhu nyt sellaisesta pelosta. Puhun lamauttavasta pelosta.
Puhun pelosta, joka halvaannuttaa, kun uskoo.
Aadam koki vaaran ja rangaistuksen tunnetta, -
koska hän odotti Jumalan rankaisevan häntä. Hän tiesi tehneensä väärin.
Hän ei juossut Jumalan luo vaan Jumalasta poispäin.
Niin ihmiset tekevät joskus.
He tietävät mokanneensa ja tehneensä väärin, -
mutta he eivät juokse Jumalan luo saadakseen armon vaan pakenevat.
Mutta muista: älä juokse Jumalasta poispäin. Juokse aina Jumalan luo.
Silloin pelko siis astui sisään.
Ajassa ja hetkessä, jota nyt elämme, ihmiset ovat hyvin peloissaan.
Yhteiskunnassamme on paljon tautia ja ongelmia.
Kuulen uutisia erityisesti Brasiliasta, -
että ihmisiä kuolee.
Ihmisiä on sairaalassa.
Perheet menettävät rakkaitaan.
Ensimmäinen asia, joka voi nousta sydämeen, -
kun kuulee tällaisia uutisia, -
on pelko tai vaaran odotus tai odotus, että jotain pahaa tapahtuu.
Mutta tahdon sanoa Jeesuksen nimessä, -
että tuo tunne kääntyy -
ja sinä tartut Jumalan lupaukseen.
Pystyt kokemaan ja odottamaan -
hyviä asioita Herralta tänä aikana.
Herra suojelee sinua. Hän on kanssasi kaikkina elämäsi päivinä.
Hän ei ikinä jätä eikä hylkää.
Hän pitää sinua kämmenellään.
Hän on puolellasi, ei sinua vastaan.
Uskon, että meidän Jumalan omina pitää täyttyä Sanan totuudella -
voidaksemme vastustaa pelon henkeä, -
joka hyökkää ihmisiä vastaan kaikkialla.
Tahdon lukea sananpaikan 1. Joh. kirjeen 4. luvusta.
1. Joh. 4:18.
Lue se kanssani ja anna sen painua henkeesi.
"Pelkoa ei rakkaudessa ole, -
vaan täydellinen rakkaus karkoittaa pelon, -
sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Vau.
"Pelkoa ei rakkaudessa ole, vaan täydellinen rakkaus karkoittaa pelon".
Tahdon sanoa, mitä Raamattu tässä sanoo.
Täydellinen rakkaus, rakkaus, joka tulee Isältä, -
ei levitä eikä sytytä pelkoa.
Se karkottaa pelon.
Kun siihen rakkauteen uppoaa, Hän antaa turvallisuudentunteen -
ja rauhan, että Hän suojelee. Hän antaa sellaisen vakauden tunteen, -
jota ei kukaan toinen voi antaa. Kaikki ympärillä voi olla myllerryksessä -
ja tehdä vahinkoa ihmisille.
Ongelmat ovat saaneet ihmiset luhistumaan, -
mutta tahdon sanoa Jeesuksen nimessä, -
että täydellinen rakkaus karkottaa pelon.
Raamattu sanoo, että se, joka pelkää, -
ei ole päässyt täydelliseksi rakkaudessa.
Tahdon sanoa, että sinun täytyy tulla täydelliseksi Jumalan rakkaudessa.
Siihen on ratkaisu. Pelkoon on ratkaisu.
Se on Jumalan rakkaus.
Kun toimit Jumalan rakkaudessa, -
silloin ei jää sijaa pelolle, -
joka hyökkää maailmaa vastaan.
Annan vielä sananpaikan, sillä haen mielelläni vastauksia Raamatusta.
Aina kun on ongelma, mene aina Raamatun ja Sanan ääreen, -
sillä Sanasta voit löytää avun kaikkiin vastaantuleviin tilanteisiin.
2. Tim. 1:7 on toinen voimallinen sananpaikka pelosta.
"Sillä Jumala ei ole antanut meille pelkuruuden henkeä, -
vaan voiman ja rakkauden ja raittiuden hengen."
Tässä puhutaan uskoville.
Paavali puhuu tässä uskoville.
Hän kertoo, millaisen hengen olemme saaneet.
"Sillä Jumala ei ole antanut meille pelkuruuden henkeä".
Pelon henki ei siis tule Jumalalta.
Henki, joka hyökkää sinua vastaan, -
vie sinulta yöunet -
ja yrittää piinata mieltäsi, -
ei tule Jumalalta.
Henki, joka yrittää aiheuttaa sinulle huolta ja ahdistusta tulevaisuudesta, -
ei tule Herralta.
Raamattu sanoo: "Sillä Jumala ei ole antanut meille pelkuruuden henkeä, -
vaan voiman ja rakkauden ja raittiuden hengen."
On mielenkiintoista, mitä Raamattu sanoo tästä. Hän antoi sen hengen.
Käymme lyhyellä tauolla.
Sen jälkeen jatkamme. Rukoilemme sinun ja perheesi puolesta.
Uskomme, että kaikki pelon henki kukistuu elämässäsi Jeesus-nimessä.
Käydään tauolla ja jatketaan sitten.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu jo tänään.
Jatkamme täältä. Puhumme pelon voittamisesta.
Kerron raamatunpaikkoja, jotka käsittelevät -
pelon voittamista, -
jotta voit vaeltaa uskossa. Pelko on uskon vastakohta.
Usko odottaa lupausta. Usko odottaa, että Jumala auttaa.
Usko odottaa, että Jumala siunaa, suojelee, parantaa, vapauttaa.
Pelko odottaa päinvastaista.
Kun täyttää itsensä uskolla Jumalaan, -
silloin tajuaa, että pelolla ei ole sijaa elämässä.
Uskon, että kun Herra täyttää uskolla, mitä enemmän vastaanottaa uskoa, -
sitä vähemmän on pelkoa. Niin se toimii.
Tahdon antaa teille raamatunjakeita, -
jotka haastavat teitä -
päästämään irti pelon hengestä ja voittamaan sen.
Jes. 43:ssa -
on voimallinen katkelma. Haluan lukea sen. Jes. 43:1.
"Mutta nyt, näin sanoo Herra, joka loi sinut, Jaakob, -
joka valmisti sinut, Israel: -
Älä pelkää, sillä minä olen lunastanut sinut, -
minä olen sinut nimeltä kutsunut; sinä olet minun.
"Jos vetten läpi kuljet, olen minä sinun kanssasi, -
jos virtojen läpi, eivät ne sinua upota; -
jos tulen läpi käyt, et sinä kärvenny, eikä liekki sinua polta.
Sillä minä olen Herra, sinun Jumalasi, Israelin Pyhä, sinun vapahtajasi: -
minä annan sinun lunnaiksesi Egyptin, sinun sijastasi Etiopian ja Seban."
Raamattu sanoo siis, -
että Herra vahvistaa liittonsa Israelin kanssa.
Olemme Jumalan Israel. Meidät on oksastettu Israeliin.
Meidät on oksastettu Jumalan lupauksiin.
Hän muistuttaa Israelia: "Sinä olet minun.
"Jos vetten läpi kuljet, olen minä sinun kanssasi, -
jos virtojen läpi, eivät ne sinua upota; -
jos tulen läpi käyt, et sinä kärvenny, eikä liekki sinua polta."
Jumala siis lupaa suojella.
Hän lupaa olla kanssamme.
Hän lupaa Sanassaan, ettei Hän milloinkaan jätä eikä hylkää meitä.
Pelko sanoo jotain muuta. Se sanoo, että sinä kukistut.
Pelko sanoo, ettet sinä menesty.
Pelko sanoo, että koet tappion, -
ettei Jumalan lupaus toteudu -
ja että kaikki epäonnistuu.
Pelko sanoo, että sinä häviät ja että sinä sairastut ja kuolet.
Mutta usko sanoo, että sinä elät etkä kuole.
Sinä julistat Herran lupausta.
Ilmoitat Herran hyvyyttä elävien maassa.
Usko Jumalaan sanoo, -
että Jumalan lupaus on niin ja aamen Kristuksessa Jeesuksessa.
Usko Jumalaan sanoo, -
että Hän suojelee ja vapauttaa sinut, on kanssasi. Kun tulen läpi kuljet, -
Hän on kanssasi. Kun kuljet virtojen läpi, Hän on kanssasi.
Usko Jumalaan antaa turvan, lohdun ja suojelun paikan, -
jonka Herra ilmoittaa Sanassaan.
Mutta vihollinen haluaa sinun pysyvän pelon paikalla.
Miksi? Siksi, että pelko rampauttaa ihmisen.
Kuuntele. Jumalan Sanassa ei ole ketään, -
joka teki suuria Jumalalle -
mutta joka ei voittanut pelkoa.
Itse asiassa kaikkien Raamatussa piti kohdata pelko.
En kiellä pelon olemassaoloa. Sanon, että se pitää kohdata.
Sinun pitää kohdata pelkosi Jumalan antamalla uskolla -
ja sanoa: "Hänen Sanansa ja lupauksensa ovat niin ja aamen.
Uskon Hänen lupauksiinsa. Uskon, että Hän on parantajani.
Uskon, että Hän on puolustajani ja kilpeni."
Psalmi 27: "Herra on minun valkeuteni ja autuuteni: ketä minä pelkään!"
Kautta Raamatun on paljon jakeita, joissa sanotaan: "Älä pelkää" -
tai: "Älköön sydämenne olko levoton."
Jeesus puhui siitä. Hän sanoi: "Älkää murehtiko huomisesta, -
mitä söisitte tai joisitte."
Hän sanoi: "Jos Isä huolehtii varpusista -
ja kedon kukista, -
eikö Hän huolehtisi lapsistaan?"
Jumalan Sana sisältää siis lupauksia -
jokaiselle uskovalle ja Jumalan lapselle.
Luen vielä yhden raamatunjakeen. Käymme läpi useita jakeita, -
jotta Jumalan Sana voisi poistaa -
pelon, jota vihollinen yrittää aiheuttaa nyt.
Vihollinen käyttää asioita, joita nyt tapahtuu, -
kiihdyttääkseen sinun mielikuvitustasi -
aina kovaan pelkoon ja paniikkiin asti.
Joh. 14:1.
"Älköön teidän sydämenne olko murheellinen.
Uskokaa Jumalaan, ja uskokaa minuun.
Minun Isäni kodissa on monta asuinsijaa. Jos ei niin olisi, -
sanoisinko minä teille, että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin -
ja otan teidät tyköni, että tekin olisitte siellä, missä minä olen.
Ja mihin minä menen ― tien sinne te tiedätte."
Jeesus siis aloittaa sanomalla, -
ettei meidän sydämemme tulisi olla levoton.
Sydämemme ei tulisi olla levoton.
Se tarkoittaa, ettei pidä antaa pelon asettua sydämeen.
Älkää antako sydämen järkkyä.
"Uskokaa Jumalaan, ja uskokaa minuun.
Minun Isäni kodissa on monta asuinsijaa."
Hän lupasi valmistaa meille sijan ikuisuudessa.
Hän valmistaa sijan. Hän on antanut ikuisen elämän.
Jos Jeesus on antanut meille kaiken ristin ja ylösnousemuksen kautta -
ja hankkinut meille vielä ikuisen elämän, -
eikö Hän pitäisi meistä huolta täällä maan päällä?
Jos Hän on huolehtinut jo ikuisuudestamme -
ja jos se osa on jo hoidettu, -
eikö Hän huolehtisi meistä täällä ajallisessa elämässä?
Vihollinen haluaa, että Jeesuksen seurakunta pelkäisi -
ja että me panikoisimme. Se näet tietää, että kun pelkäämme, -
emme ole tehokkaita, emme voita sieluja, paranna sairaita -
ja vapauta sorrettuja, sillä olemme jumissa pelossa.
Mutta tahdon julistaa Jeesuksen nimessä, -
että kaikenlainen pelon henki lähtee sinusta.
Kaikenlainen sairauden henki lähtee Jeesuksen nimessä.
Kaikki paholaisen teot tehdään täysin tyhjiksi.
Jumala murskaa saatanan jalkojesi alle Jeesuksen nimessä.
Raamattu sanoo, että sitä varten Jumalan Poika ilmestyi, -
että Hän tekisi tyhjäksi perkeleen teot.
Hän tuli tuhoamaan perkeleen teot.
Vihollisen yksi toimintatapa -
on vahvasti yhteydessä pelon henkeen.
Se on paholaisen ilmenemistavoista yksi.
Se näyttäytyy pelon kautta.
Tahdon rukoilla kanssanne Jeesuksen nimessä, -
että kaikenlainen pelkoa aiheuttanut hyökkäys ja demoninen voima -
hävitetään elämästäsi kokonaan Jeesuksen nimessä.
Kohota kätesi, jos voit ja kykenet. Rukoillaan yhdessä.
Rukoilen perheesi ja perhekuntasi puolesta, -
että kaikenlainen pelon henki lähtee pois.
Jos olet sairas, laita käsi sairaan paikan päälle.
Rukoilemme sairautta, tautia ja virusta vastaan Jeesuksen nimessä.
Kaikki sairaus ja kipu lähtee Jeesuksen nimessä.
Isä, kiitän Sinua ihmeellisestä läsnäolostasi.
Kiitos, että olet Jumala, joka on kanssamme.
Että Sinä olet Immanuel, Jumala kanssamme.
Kiitämme, että läsnäolossasi pelko ei kestä.
Kiitän Sinua jokaisesta katsojasta ja ystävästä, -
joka tätä katsoo. Osa on eri maissa, eri paikoissa, -
eri kulttuureissa ja eri viitekehyksissä.
He kohtaavat erilaisia olosuhteita.
Juuri nyt Jeesuksen nimessä evankeliumin palvelijana -
minä tahdon palvella heitä uskolla ja vahvistavalla Herran Hengellä.
Sanasi, joka tulee esiin, rohkaiskoon, rakentakoon -
ja nostakoon heitä pelosta.
Jeesuksen nimessä vastustan pelon henkeä, sitä piinaavaa henkeä, -
henkeä, joka saa odottamaan, että jotain pahaa tapahtuu.
Jeesuksen nimessä sidon hengen -
ja käsken sen päästää irti Jumalan omista tässä hetkessä.
Isä, sanot Sanassasi antaneesi meille uskon Hengen.
Otamme uskon vastaan. Vaellamme uskossa, emme pelossa.
Emme elä näkemisessä vaan uskossa.
Tahdon jakaa uskon henkeä katsojiin.
Ottakoot he vastaan voimallisen annoksen -
uskon henkeä Jeesuksen nimessä. Rukoilen sairaiden puolesta, -
joiden käsi on sairaan paikan yllä, -
joilla on kipua, joilla on syöpä, -
joilla on niveltulehdus ja joilla on kaikenlaisia fyysisiä vaivoja.
Jeesuksen nimessä kiroan kaikki taudit, -
kaiken kivun ja sairauden.
Julistan Jumalan parantavaa voimaa Herran Sanan kautta.
Jeesuksen haavojen kautta he ovat parantuneet.
Palvelen heitä Jumalan voimalla.
Käsken kaikkinaisten sairauksien ja tautien lähteä heidän kehostaan -
Jeesuksen nimessä.
Kiitän, että olet Herra, joka parannat ja vapautat heidät -
tässäkin hetkessä, kun he katsovat tätä rukousta.
Me olemme yhtä. Julistan uskon sanan heidän henkeensä -
Jeesuksen väkevässä nimessä.
Tapahtukoon niin. Tulkoon todistuksia esiin.
Isä, helpota kaikkia kipuja tässä hetkessä Jeesuksen nimessä.
Jeesuksen Kristuksen nimessä anna parantavan voitelun virrata -
Jeesuksen ihmeellisessä nimessä. Kiitos, että kosketat kehojamme -
jumalallisella terveydellä ja voimalla.
Jeesuksen väkevässä nimessä, aamen.
Kiitos, Herra.
Tule verkkokursseillemme. Rohkaisen kaikkia ilmoittautumaan, -
niin kuin mainoksesta näitte. Valitse kotisivuillamme -
vaikkapa Identiteetti Kristuksessa- tai Parantumiset ja ihmeet -kurssi.
Se kannattaa. Kurssit rakentavat uskoasi.
Olette meille rakkaita ja tärkeitä.
Näemme taas pian.
Jumalan siunausta ja hyvää päivänjatkoa.
Hei kaikille Suomeen! Tässä on Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz